Uuden työkalun avulla voit katkaista laitteelta pääsyn Google-tilillesi - AfterDawn
AfterDawn > Uutiset > Uuden työkalun avulla voit katkaista laitteelta pääsyn Google-tilillesi
Kirjoittaja AfterDawn @ 25.11.2014 16:59
Google on avannut uuden tietoturvatyökalun, jonka avulla voi hallita oman Google-tilin käyttöoikeuksia laitekohtaisesti. Työkalua voi käyttää täällä.
Devices & activity -näkymässä näkyy kaikki ne laitteet, joissa sinun Google-tilisi on ollut aktiivisena viimeisen 28 vuorokauden aikana. Näkymä kertoo koska tiliäsi on käytetty viimeksi milläkin laitteella ja missä kyseinen laite sijaitsee. Työkalun avulla Googlea voi käskeä katkaisemaan kirjautuminen valitsemastasi laitteesta, jolloin palvelua voi käyttää vain jos siihen kirjautuu uudelleen sisään.
Näkymän kautta tehdyt rajoitukset koskevat vain Google-tiliä. Hukkuneen laitteen kohdalla tulee käyttää laitevalmistajien tarjoamia lukituspalveluita, jotka estävät pääsyn koko laitteeseen.
Tägit: Nopeat Google Gmail
<Eurooppa ei uskallakaan sitoutua nettineutraliteettiin? Digikomissaari pitää huolestuttavana >Jurassic Worldin traileri julkaistiin - mukana Samsungin piilomainontaa